pythainlp/thai-wiki-dataset-v4 huggingface dataset:
นกปลีกล้วยลาย

นกปลีกล้วยลาย (ชื่อวิทยาศาสตร์: "Arachnothera magna") เป็นนกในสกุลนกปลีกล้วย ("Arachnothera") ของวงศ์นกกินปลี มีลักษณะเด่นคือลายริ้วที่กระจายตลอดตัวยกเว้นที่หาง จะงอยปากที่ยาวโค้งกว่านกปลีกล้วยอื่น ๆ นกปลีกล้วยลายมีการกระจายพันธุ์อย่างกว้างขวางในป่าดิบเขาเขตร้อนและกึ่งเขตร้อน ของเอเชียใต้และเอเชียตะวันออกเฉียงใต้ นกปลีกล้วยลายเป็นนกปลีกล้วยในประเทศไทยเพียงชนิดเดียวที่จำกัดถิ่นอาศัยอยู่ในป่าบนภูเขา
อนุกรมวิธาน.
นกปลีกล้วยลายมีชนิดย่อยที่ได้รับการรับรอง 5 ชนิดย่อยคือ
ลักษณะทางกายวิภาค.
นกปลีกล้วยลายมีขนาดพอ ๆ กับนกกระจอก ขนที่ลำตัวด้านบน ปีก และหางสีเหลืองแกมเขียวไพล คอและลำตัวด้านล่างเทาแกมขาว ทั้งลำตัวด้านบนและด้านล่างมีลายขีดเป็นริ้วตามยาวหนาแน่น แข้งและตีนสีส้มสด หางสั้นและปีกสีเขียวไพล (เขียวมะกอกเข้ม) ปลายขนหางอาจมีจุดดำรูปใบหอก มีลักษณะเด่นต่างจากนกปลีกล้วยอื่น ๆ คือ ขนาดที่ใหญ่กว่า จะงอยปากสีดำยาวโค้ง และมีลายริ้วสีดำที่ขน
พฤติกรรม.
การหาอาหาร.
นกปลีกล้วยลายกินทั้งพืชและสัตว์ ได้แก่สัตว์ไม่มีกระดูกสันหลังต่างที่พบบนใบไม้ แต่โดยมากมักอาศัยวนเวียนอยู่รอบ ๆ ดอกไม้ เดินไต่ไปตามกิ่งไม้เพื่อหากินน้ำหวาน ที่พบบ่อยคือ ดอกกล้วยป่า มักเคลื่อนไหวเป็นฝูง และร้องเสียงดังถี่ ๆ "จี้บ จิบ ๆ"
การทำรัง.
นกปลีกล้วยลายมักทำรังที่สานอยู่ใต้ใบกล้วย ในช่วงเลี้ยงลูกอ่อนรังของนกปลีกล้วยลายมักเป็นเป้าหมายหลักที่นกคัคคูเหยี่ยวใหญ่ (large hawk cuckoo) มักแอบมาวางไข่ให้เลี้ยง
ถิ่นที่อยู่อาศัยและการกระจายพันธุ์.
นกปลีกล้วยลายเป็นนกที่อาศัยป่าที่สูง (ป่าดิบเขา) ความสูง 300–1,800 เมตร ของภูมิภาคเอเชียตะวันออกเฉียงใต้ภาคพื้นทวีปเช่น ประเทศลาว เวียดนาม มาเลเซีย และพม่า ในประเทศไทยนกปลีกล้วยลายเป็นนกประจำถิ่น มีถิ่นอาศัยอยู่ในแถบเทือกเขาสาขาของเทือกเขาหิมาลัย ได้แก่ทางภาคเหนือและอีสานตอนเหนือ และทางภาคตะวันตกในอุทยานแห่งชาติแก่งกระจาน อาจพบได้บนภูเขาสูงทางตอนใต้สุดของประเทศไทยในเขตรักษาพันธุ์สัตว์ป่าฮาลา-บาลา และมีรายงานพบที่ป่าดิบเขาในเขตเขาช่อง จังหวัดตรัง และอุทยานแห่งชาติทะเลบัน จังหวัดสตูล
นิเวศวิทยาและการอนุรักษ์.
นกปลีกล้วยลายจัดเป็นสัตว์ป่าคุ้มครองของประเทศไทย ตั้งแต่ปี 2546 ในประเภทสัตวป่าจําพวกนกลำดับที่ 594
กีฬาชักเย่อในกีฬาแห่งชาติ ครั้งที่ 47

กีฬาชักเย่อในกีฬาแห่งชาติ ครั้งที่ 47 เป็นการแข่งขันกีฬาชักเย่อที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–10 มีนาคม พ.ศ. 2565 โดยได้จัดขึ้นที่อาคารพระยาไกรภักดี วิทยาลัยเทคนิคศรีสะเกษ ในครั้งนี้จะมีการแข่งขันทั้งหมด 4 รายการ คือ ประเภทชาย ทีม 4 คน และ 8 คนและประเภทหญิง ทีม 4 คน และ 8 คน ซึ่งมีการชิงชัยเหรียญรางวัลรวมทั้งสิ้น 12 เหรียญ
ตำบลแฟฮ์แรจ (จังหวัดแยซด์)

แฟฮ์แรจ  เป็นตำบลในอำเภอกลาง เทศมณฑลแยซด์ จังหวัดแยซด์ ประเทศอิหร่าน แบ่งออกเป็น 21 หมู่บ้าน จากสำมะโน พ.ศ. 2549 ตำบลนี้มีประชากร 22,659 คนใน 5,303 ครัวเรือน
ตำบลแฟจร์ (จังหวัดแยซด์)

แฟจร์  เป็นตำบลในอำเภอกลาง เทศมณฑลแยซด์ จังหวัดแยซด์ ประเทศอิหร่าน แบ่งออกเป็น 7 หมู่บ้าน จากสำมะโน พ.ศ. 2549 ตำบลนี้มีประชากร 12,158 คนใน 3,256 ครัวเรือน
ตำบลซับสีทอง

ซับสีทอง เป็น 1 ใน 19 ตำบลของอำเภอเมืองชัยภูมิ จังหวัดชัยภูมิ เดิมเป็นตำบลในพื้นที่อำเภอเกษตรสมบูรณ์ ปัจจุบันมีพื้นที่อยู่ในอุทยานแห่งชาติภูแลนคา
ที่ตั้งและอาณาเขต.
ตำบลซับสีทอง มีอาณาเขตติดต่อกับเขตการปกครองข้างเคียง ดังนี้
ประวัติ.
ซับสีทอง เดิมเป็นพื้นที่หมู่ 12 ในตำบลโนนกอก อำเภอเกษตรสมบูรณ์ ในวันที่ 15 กันยายน พ.ศ. 2532 ได้แยกพื้นที่หมู่ 12 บ้านซับสีทอง รวมกับพื้นที่หมู่ 8 บ้านหนองฉนวน, หมู่ 9 บ้านห้วยแคนน้อย, หมู่ 10 บ้านหนองแวง, หมู่ 11 บ้านห้วยผักหนาม และหมู่ 13 บ้านลาดผักหนาม ตั้งเป็น ตำบลซับสีทอง
เนื่องจากพื้นที่อยู่บนที่ราบภูเขาแลนคา เส้นทางการติดต่อกับอำเภอเกษตรสมบูรณ์ไม่สะดวก ประชาชนได้รับความเดือดร้อนเกี่ยวกับการติดต่องานราชการ ทำให้การปฏิบัติงานต่างๆ เป็นไปอย่างล้าช้า ในปี พ.ศ. 2544 ราษฎรในพื้นที่ได้ยื่นเรื่องราวต่อราชการว่าประชาชนตำบลซับสีทอง ไปติดต่อราชการกับอำเภอเมืองชัยภูมิ สะดวกกว่าไปติดต่อกับอำเภอเกษตรสมบูรณ์ ในวันที่ 6 มิถุนายน พ.ศ. 2545 ได้มีพระราชกฤษฎีกาเปลี่ยนแปลงเขตอำเภอเกษตรสมบูรณ์กับอำเภอเมืองชัยภูมิ โดยโอนพื้นที่ตำบลซับสีทอง มาขึ้นเป็นตำบลลำดับที่ 19 ของอำเภอเมืองชัยภูมิ
การแบ่งเขตการปกครอง.
การปกครองส่วนภูมิภาค.
ตำบลซับสีทองแบ่งพื้นที่การปกครองออกเป็น 13 หมู่บ้าน ได้แก่
การปกครองส่วนท้องถิ่น.
ท้องที่ตำบลซับสีทอง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลซับสีทองครอบคลุมพื้นที่ตำบลซับสีทองทั้งหมด ซึ่งเป็นสภาตำบลซับสีทอง ที่จัดตั้งขึ้นในปี พ.ศ. 2532 และยกฐานะขึ้นเป็นองค์การบริหารส่วนตำบลซับสีทองในวันที่ 25 ธันวาคม พ.ศ. 2539 จนถึงปัจจุบัน
ตำบลบุ่งคล้า (อำเภอเมืองชัยภูมิ)

ตำบลบุ่งคล้า เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 13 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบุ่งคล้า
การปกครอง.
ตำบลบุ่งคล้า แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
ตำบลห้วยบง (อำเภอเมืองชัยภูมิ)

ตำบลห้วยบง เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 20 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยบง
การปกครอง.
ตำบลห้วยบง แบ่งการปกครองออกเป็น 14 หมู่บ้าน คือ
<templatestyles src="Div col/styles.css"/>
ตำบลห้วยต้อน

ตำบลห้วยต้อน เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 17 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยต้อน
การปกครอง.
ตำบลห้วยต้อน แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
ตำบลโนนสำราญ (อำเภอเมืองชัยภูมิ)

ตำบลโนนสำราญ เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 21 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลโนนสำราญ
การปกครอง.
ตำบลโนนสำราญ แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
ตำบลท่าหินโงม

ท่าหินโงม เป็น 1 ใน 19 ตำบลของอำเภอเมืองชัยภูมิ จังหวัดชัยภูมิ เป็นที่ตั้งของมอหินขาวในอุทยานแห่งชาติภูแลนคา ประกอบด้วยกลุ่มหินทรายสีขาววางเรียงรายคล้ายกับ “สโตนเฮนจ์” ในประเทศอังกฤษ จึงได้รับการขนานนามอีกชื่อหนึ่งว่า “สโตนเฮนจ์เมืองไทย” และยังมีพื้นที่อยู่ในอุทยานแห่งชาติตาดโตน
ที่ตั้งและอาณาเขต.
ตำบลท่าหินโงม มีอาณาเขตติดต่อกับเขตการปกครองข้างเคียง ดังนี้
ประวัติ.
ท่าหินโงม เดิมเป็นพื้นที่หมู่ 15 ในตำบลนาฝาย อำเภอเมืองชัยภูมิ ในวันที่ 29 เมษายน พ.ศ. 2518 ทางราชการเห็นว่าท้องที่ตำบลนาฝายมีพื้นที่ขนาดใหญ่ กว้างขวาง มีหมู่บ้านถึง 24 หมู่บ้าน จึงได้แยกพื้นที่หมู่ 15 บ้านท่าหินโงม รวมกับพื้นที่อีก 4 หมู่บ้าน ได้แก่ หมู่ 17 บ้านแจ้งเจริญ, หมู่ 22 บ้านห้วยหมากแดง, หมู่ 23 บ้านวังโพน และหมู่ 24 บ้านวังน้ำเขียว จัดตั้งเป็น ตำบลท่าหินโงม 
โดย "หินโงม" หรือ "หินงุม" แปลว่า โขดหินหรือหินขนาดใหญ่ อันเป็นหินพะลานเป็นลักษณะโบราณ
การแบ่งเขตการปกครอง.
การปกครองส่วนภูมิภาค.
ตำบลท่าหินโงมแบ่งพื้นที่การปกครองออกเป็น 11 หมู่บ้าน ได้แก่
การปกครองส่วนท้องถิ่น.
ท้องที่ตำบลท่าหินโงม มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลท่าหินโงม ครอบคลุมพื้นที่ตำบลท่าหินโงมทั้งหมด ซึ่งเป็นสภาตำบลท่าหินโงม ที่จัดตั้งขึ้นในปี พ.ศ. 2518 และยกฐานะขึ้นเป็นองค์การบริหารส่วนตำบลท่าหินโงมในวันที่ 25 ธันวาคม พ.ศ. 2539 จนถึงปัจจุบัน
รายพระนามเทพแห่งโชคลาภ

เทพแห่งโชคลาภ คือเทวดาผู้รักษาและอำนวยพรด้านโชคลาภ การค้า เศรษฐศาสตร์ การเงิน ธุรกิจ ในศาสนาต่าง ๆ
ศาสนาฮินดู.
นอกจากนี้ยังรวมถึงศาสนาฮินดูแบบไทย รวมถึงศาสนาฮินดูแบบบาหลี
โกลอมแอลี โอเวย์ซี

โกลอมแอลี โอเวย์ซี (16 เมษายน พ.ศ. 2461 – 7 กุมภาพันธ์ พ.ศ. 2527) เป็นนักการเมืองและทหารชาวอิหร่านผู้ดำรงตำแหน่งรัฐมนตรีกระทรวงแรงงานและกิจการสังคมตั้งแต่วันที่ 6 พฤศจิกายน พ.ศ. 2521 ถึง 4 ธันวาคม พ.ศ. 2521 และเป็นหนึ่งในนายพลที่มีอำนาจที่สุดในอิหร่านสมัยราชวงศ์ปาห์ลาวี
โอเวย์ซีมีส่วนกับการสังหารหมู่ที่จัตุรัสฌอเลเมื่อวันที่ 8 กันยายน พ.ศ. 2521 ซึ่งเขาประกาศกฎอัยการศึกเมื่อเวลา 06.00 น. ของวันที่ 8 กันยายน พ.ศ. 2521 และเขาก็สั่งทหารเปิดฉากยิงใส่ฝูงชน ทำให้มีผู้เสียชีวิตจำนวนมาก
โอเวย์ซีถูกกดดันให้ลาออกจากตำแหน่งและออกจากอิหร่านในเดือนมกราคม พ.ศ. 2522 และตั้งรกรานในปารีสหลังจากนั้นไม่นาน ซอเดฆ แฆลฆอลี ผู้พิพากษาศาลปฏิวัติอิสลาม ได้พิพากษาประหารชีวิตเจ้าหน้าของระบอบเก่าซึ่งรวมถึงโอเวย์ซี โอเวย์ซีถูกองค์การญิฮาดอิสลาม (ไอเจโอ) ลอบสังหารในปารีสเมื่อวันที่ 7 กุมภาพันธ์ พ.ศ. 2527 ขณะมีอายุ 65 ปี
กีฬาคนพิการแห่งชาติ ครั้งที่ 37

กีฬาคนพิการแห่งชาติ ครั้งที่ 37  หรือเป็นที่รู้จักในนาม นครลำดวนเกมส์ เป็นมหกรรมกีฬาระดับชาติสำหรับผู้พิการทั่วไปในประเทศไทย ควบคุมโดยการกีฬาแห่งประเทศไทย ซึ่งจัดขึ้น ณ จังหวัดศรีสะเกษ จัดขึ้นระหว่างวันที่ 30 มีนาคม − 3 เมษายน พ.ศ. 2565 ในครั้งนี้มีนักกีฬาและผู้ฝึกสอนเข้าร่วมทั้งหมดจำนวน 2,757 คน จาก 77 จังหวัด มีกีฬาที่แข่งขันทั้งหมด 21 ชนิดกีฬา ประกอบไปด้วยกีฬาสากล จำนวน 18 กีฬา และกีฬาสาธิต 2 กีฬา โดยกีฬายูโด ถูกยกเลิกจัดการแข่งขัน ซึ่งครั้งนี้ได้จัดการแข่งขันทั้งหมดภายในจังหวัดศรีสะเกษ
จังหวัดศรีสะเกษได้เป็นเจ้าภาพกีฬาคนพิการแห่งชาติ ครั้งที่ 37 ในปี พ.ศ. 2562 เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งแรกที่จังหวัดศรีสะเกษได้เป็นเจ้าภาพจัดการแข่งขันกีฬาคนพิการแห่งชาติ
การคัดเลือกเจ้าภาพ.
ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47 นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33 และจังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34 
การแข่งขัน.
ชนิดกีฬา.
มีการแข่งขันในกีฬาคนพิการแห่งชาติ ครั้งที่ 37 ทั้งหมด 21 ชนิดกีฬา ดังนี้:
<templatestyles src="Col-begin/styles.css"/>
สโมสรฟุตบอลนครราชสีมา มาสด้า ในฤดูกาล 2565–2566

การแข่งขันฟุตบอลของสโมสรฟุตบอลนครราชสีมา มาสด้า ประจำปี พ.ศ. 2565–พ.ศ. 2566
การซื้อ-ขายนักเตะ.
เลกแรก.
เข้า
ออก
เลกสอง.
เข้า
ออก
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
การแข่งขัน.
ไทยลีก.
ตารางคะแนน.
 
แมตช์.
      ชนะ
      เสมอ
      แพ้
นับรวมการแข่งขันอย่างเป็นทางการทั้งหมด. รายชื่อเป็นไปตามหมายเลขเสื้อในกรณีที่จำนวนประตูเท่ากัน. 
 "ณ วันที่ 12 พฤษภาคม 2566"
 "ณ วันที่ 12 พฤษภาคม 2566"
 "ณ วันที่ 7 พฤษภาคม 2566"
พรรคอำนาจใหม่

พรรคอำนาจใหม่  ชื่อท้องถิ่นว่า ฉือไต้ลี่เลี่ยง ("ยุคแห่งอำนาจ") เป็นพรรคการเมืองในไต้หวัน จัดตั้งขึ้นในต้น ค.ศ. 2015 โดยก่อกำเนิดมาจากขบวนการนักศึกษาทานตะวันใน ค.ศ. 2014 พรรคนี้สนับสนุนสิทธิมนุษยชน เสรีภาพพลเมือง และเสรีภาพทางการเมือง รวมถึงเอกราชไต้หวัน และลัทธิชาตินิยมไต้หวัน พรรคนี้เป็นส่วนหนึ่งปรากฏการณ์ทางการเมืองที่เรียกว่า อำนาจที่สาม (三勢力) อันเป็นเหตุการณ์ที่พรรคการเมืองใหม่ ๆ นอกกลุ่มฟ่านลฺวี่เหลียนเหมิง (泛綠聯盟; Pan-Green Coalition) และกลุ่มฟ่านหลานเหลียนเหมิง (泛藍聯盟; Pan-Blue Coalition) เสนอตัวเป็นทางเลือกในการเมืองไต้หวัน แต่กระนั้น นโยบายของพรรคนี้ค่อนข้างอิงและสอดคล้องกับกลุ่มฟ่านลฺวี่เหลียนเหมิง จึงปรากฏว่า พรรคนี้ กับพรรคประชาธิปไตยก้าวหน้า ซึ่งอยู่ในกลุ่มดังกล่าว ร่วมมือกันต่อต้านก๊กมินตั๋งในการเลือกตั้งเมื่อ ค.ศ. 2016 ถึงขนาดที่พรรคนี้ไม่ส่งผู้สมัครในฐานที่มั่นเดิมของก๊กมินตั๋งเพื่อเลี่ยงแข่งขันกับพรรคประชาธิปไตยก้าวหน้า
ผู้ริเริ่มพรรคนี้ คือ หลิน ฉางจั่ว (林昶佐; Freddy Lim) นักร้องนำวงฉ่านหลิง (閃靈; Chthonic) และคนอื่น ๆ จากขบวนการนักศึกษาทานตะวัน โดยเลือกหวง กั๋วชาง (黃國昌) เป็นหัวหน้าพรรคคนแรก ในการเลือกตั้งเมื่อ ค.ศ. 2016 พรรคนี้ได้ที่นั่ง 5 ที่ในสภานิติบัญญัติไต้หวัน 3 ที่เป็นแบบแบ่งเขต อีก 2 ที่เป็นแบบบัญชีรายชื่อ นับเป็นชัยชนะเหนือพรรคประชาชนมาก่อน (People First Party) อันเป็นพรรคอันดับสามมายาวนาน อย่างไรก็ดี สมาชิก 2 คนที่ได้รับเลือกตั้งครั้งนั้นลาออกจากพรรคไปใน ค.ศ. 2019 และในการเลือกตั้งเมื่อ ค.ศ. 2020 พรรคนี้ได้ที่นั่งเพียง 3 ที่
เกาะวัวตาหลับ

เกาะวัวตาหลับ เป็นเกาะในอุทยานแห่งชาติหมู่เกาะอ่างทอง ตำบลอ่างทอง อำเภอเกาะสมุย จังหวัดสุราษฎร์ธานี อยู่ห่างจากเกาะสมุยไปทางทิศตะวันตกเฉียงเหนือประมาณ 32 กิโลเมตร
ทางด้านทิศใต้ของหาดทรายด้านหน้าของเกาะมีทางเดินไปยัง ถ้ำบัวโบกที่มีหินงอกหินย้อยรูปทรงคล้ายกับบัวบาน รวมไปถึงจุดชมวิวบนยอดเขา สามารถมองเห็นหมู่เกาะอ่างทอง เป็นที่ตั้งของที่ทำการรอุทยานแห่งชาติโดยอยู่บริเวณอ่าวคา ที่ป่าเขาหินปูนมีจันทร์ผา สลัดได และยอป่าเป็นพันธุ์ไม้เด่น รวมทั้งยังมีค่างแว่นถิ่นใต้อีกด้วย
ด้านสาธารณูปโภคมีบ้านพักสำหรับนักท่องเที่ยว ลานกางเต๊น ร้านค้า ร้านอาหารสวัสดิการ ให้บริการ มีสัญญาณโทรศัพท์
ปานแดงในทารก

เนื้องอกหลอดเลือดในทารก  หรือ ปานแดง, ปานสตรอว์เบอร์รี่#เปลี่ยนทาง เป็นเนื้องอกไม่ร้ายชนิดหนึ่งของหลอดเลือด พบในเด็ก มีลักษณะเป็นรอยนูนสีแดงหรือสีม่วงบนผิวหนัง มักปรากฎขึ้นในช่วงอายุแรกเกิดถึง 4 สัปดาห์ มีขนาดโตขึ้นเรื่อยๆ จนโตที่สุดที่อายุประมาณ 5 เดือน หลังจากนั้นจะค่อยๆ เล็กลงจนหายไปใน 2-3 ปี หลังหายไปแล้วอาจทิ้งร่องรอยเอาไว้บนผิวหนังได้ ภาวะแทรกซ้อนที่อาจพบได้ ได้แก่ เจ็บ มีเลือดออก เป็นแผล เสียรูปลักษณ์ รวมถึงอาจทำให้หัวใจวายได้ ถือเป็นเนื้องอกของตาและอวัยวะรอบตาที่พบได้บ่อยที่สุดในเด็ก อาจเกิดขึ้นที่ผิวหนัง ชั้นใต้ผิวหนัง ผิวเยื่อเมือก ในช่องปาก ริมฝีปาก และที่อื่นที่ไม่ใช่ผิวหนัง เช่น ในตับ หรือในทางเดินอาหาร ก็ได้
ราชวงศ์ที่สิบเอ็ดแห่งอียิปต์

ราชวงศ์ที่สิบเอ็ดแห่งอียิปต์ เป็นราชวงศ์ที่ผู้ปกครองเหล่านี้มีหลักฐานยืนยันเป็นอย่างดี รัชสมัยของผู้ปกครองพระองค์ที่อยู่ก่อนหน้ารัชสมัยฟาโรห์เมนทูโฮเทปที่ 2 จะถูกจัดรวมกลุ่มกับอีก 4 ราชวงศ์ก่อนหน้าให้อยู่ในสมัยช่วงระหว่างกลางที่หนึ่ง โดยในขณะที่ผู้ปกครองภายในราชวงศ์ช่วงหลังจะถือว่าอยู่ในช่วงสมัยราชอาณาจักรกลาง และศูนย์กลางงการเมืองการปกครองของฟาโรห์จากราชวงศ์นี้อยู่ที่เมืองธีบส์ในดินแดนอียิปต์บน
ราชวงศ์.
ลำดับเหตุการณ์ที่สัมพันธ์กันของราชวงศ์ที่สิบเอ็ดแห่งอียิปต์ ได้รับการพิสูจน์ยืนยันอย่างดีจากหลักฐานชั้นต้นร่วมสมัย เว้นแต่ฟาโรห์อินเตฟและฟาโรห์เมนทูโฮเทปที่ 4 ที่มีหลักฐานยืนยันมาจากบันทึกพระนามกษัตริย์แห่งตูริน
จากข้อมูลของมาเนโท ราชวงศ์ที่สิบเอ็ดประกอบด้วยฟาโรห์จำนวน 16 พระองค์ ซึ่งทั้งหมดครองราชย์รวมกันเป็นเวลา 43 ปีนั้นขัดแย้งกับคำจารึกร่วมสมัยและหลักฐานจากบันทึกพระนามแห่งตูริน ซึ่งหลักฐานทั้งสองชิ้นได้ระบุว่า ราชวงศ์นี้ประกอบด้วยฟาโรห์จำนวน 7 พระองค์ที่ปกครองกันเป็นเวลารวม 143 ปี แต่อย่างไรก็ตาม ข้อมูลจากมาเนโทที่ว่าราชวงศ์นี้มีศูนย์กลางการปกครองอยู่ที่เมืองธีบส์นั้นได้รับการพิสูจน์ยืนยันโดยหลักฐานชั้นต้นร่วมสมัย ในช่วงการปกครองของราชวงศ์นี้ดินแดนอียิปต์โบราณทั้งหมดได้ถูกผนวกรวมตัวกันขึ้นเป็นราชอาณาจักรกลาง
ราชวงศ์นี้มีต้นกำเนิดมาจากผู้ปกครองท้องถิ่นนามว่า "อินเตฟ ผู้ยิ่งใหญ่ บุตรชายแห่งอิกู" ซึ่งถูกกล่าวถึงในจารึกชั้นต้นร่วมสมัยจำนวนหนึ่ง แต่อย่างไรก็ตาม ฟาโรห์เมนทูโฮเทปที่ 1 ซึ่งเป็นผู้สืบทอดพระราชบัลลังก์ต่อทันทีของเขา ถือว่าเป็นฟาโรห์พระองค์แรกของราชวงศ์นี้
คำจารึกที่แกะสลักขึ้นในรัชสมัยของฟาโรห์วาอังค์ อินเตฟที่ 3 ได้บันทึกไว้ว่า พระองค์เป็นฟาโรห์พระองค์แรกจากราชวงศ์นี้ที่ได้อ้างว่าทรงสามารถครอบครองทั้งดินแดนอียิปต์ ซึ่งเป็นข้ออ้างที่เป็นหลักฐานที่ชี้ว่า ผู้ปกครองท้องถิ่นจากธีบส์ได้มีความขัดแย้งกับผู้ปกครองจากเฮราคลีโอโพลิส มักนาแห่งราชวงศ์ที่สิบแห่งอียิปต์ โดยฟาโรห์อินเตฟทรงดำเนินการทางการทหารจำนวนครั้งไปทางเหนือ และยึดครองอไบดอส ซึ่งเมืองที่มีสำคัญ
สงครามระหว่างราชวงศ์ท้องถิ่นของธีบส์กับเฮราคลีโอโพลิสได้ดำเนินต่อไปเป็นระยะ ๆ จนถึงปีที่ 14 แห่งรัชสมัยของฟาโรห์เนบเฮเพตเร เมนทูโฮเทปที่ 2 เมื่อฝ่ายราชวงศ์ท้องถิ่นจากเฮราคลีโอโพลิสได้ปราชัยในสงคราม และราชวงศ์สิบเอ็ดก็สามารถรวบรวมอำนาจการปกครองขึ้นมาได้ โดยผู้ปกครองจากราชวงศ์นี้ได้แผ่อำนาจและอิทธิพลของราชอาณาจักรอียิปต์ต่อดินแดนต่าง ๆ ในดินแดนแอฟริกาและตะวันออกใกล้ ฟาโรห์เมนทูโฮเทปที่ 2 ได้ทรงส่งคณะเดินทางครั้งใหม่ไปยังฟีนิเซียเพื่อค้นหาไม้ซีดาร์ และฟาโรห์สอังค์คารา เมนทูโฮเทปที่ 3 ไดทรงส่งคณะเดินทางจากเมืองคอปโตส ซึ่งอยู่ทางใต้ของอียิปต์ไปยังดินแดนแห่งพุนต์
ยังไม่มีทราบแน่ชัดและความคลุมเครืออย่างมากเกี่ยวกับรัชสมัยของฟาโรห์พระองค์สุดท้ายและการสิ้นสุดของราชวงศ์นี้ ในบันทึกร่วมสมัยได้อ้างถึง "เจ็ดปีที่ว่างเปล่า" ภายหลังจากการเสด็จสวรรคตของฟาโรห์เมนทูโฮเทปที่ 3 ซึ่งสอดคล้องกับช่วงเวลารัชสมัยของฟาโรห์เนบทาวีรา เมนทูโฮเทปที่ 4 โดยนักวิชาการในสมัยใหม่ได้ระบุว่า อเมนเอมฮัต ซึ่งเป็นราชมนตรีในรัชสมัยของพระองค์นั้นเป็นบุคคลคนเดียวกับกับฟาโรห์อเมนเอมฮัตที่ 1 ซึ่งเป็นฟาโรห์พระองค์แรกจากราชวงศ์ที่สิบสองแห่งอียิปต์ โดยเป็นส่วนหนึ่งของทฤษฎีที่ว่า ราชมนตรีอเมนเอมฮัตได้ขึ้นมาสู่อำนาจและสถาปนาตนเองขึ้นเป็นฟาโรห์หลังจากการการทำรัฐประหารภายในพระราชวัง รายละเอียดบางประการของการครองราชย์ของฟาโรห์เมนทูโฮเทปก็คือลางบอกเหตุอันน่าสังเกตทั้งสองอย่างถูกพบเห็นที่เหมืองหินในวาดีฮัมมามาต โดยราชมนตรีอเมนเอมฮัต
เพกาซัส (สปายแวร์)

เพกาซัส  เป็นสปายแวร์ที่เอ็นเอสโอกรุ๊ป บริษัทอาวุธไซเบอร์สัญชาติอิสราเอล เป็นผู้ผลิต สามารถติดตั้งในทางลับได้บนโทรศัพท์เคลื่อนที่ (และอุปกรณ์อื่น) ซึ่งดำเนินการบนไอโอเอสและแอนดรอยด์ ได้ในเวอร์ชั่นส่วนใหญ่ เพกาซัสสามารถเจาะระบบไอโอเอสได้จนถึงเวอร์ชั่น 14.6 ผ่าน "zero-click exploit" คือ ผู้ใช้ไม่จำเป็นต้องตอบสนอง เช่น ตอบข้อความหรือกดลิงก์ใด ๆ ในปี 2565 เพกาซัสสามารถอ่านสารข้อความ ติดตามการโทรศัพท์เข้าออก เก็บรหัสผ่าน ติดตามตำแหน่ง เข้าถึงไมโครโฟนและกล้องของอุปกรณ์ และรวบรวมสารสนเทศจากแอพพลิเคชันได้
เพกาซัสมีการค้นพบครั้งแรกในเดือนสิงหาคม 2559 หลังมีความพยายามติดตั้งล้มเหลวบนไอโฟนของนักกิจกรรมสิทธิมนุษยชนจนนำไปสู่การสอบสวน เพกาซัสถูกเรียกว่าเป็นการโจมตีสมาร์ตโฟนที่ "สลับซับซ้อนที่สุด" ที่เคยมีมา และเป็นครั้งแรกที่การเจาะระบบทางไกลใช้วิธีเจลเบรคเพื่อเข้าถึงไอโฟนแบบไม่มีข้อจำกัดได้
มักมีการใช้สปายแวร์ชนิดนี้ในการสอดแนมนักกิจกรรม นักหนังสือพิมพ์และผู้นำการเมืองที่ต่อต้านรัฐบาลในหลายประเทศรอบโลก
การใช้งานในแต่ละประเทศ.
ประเทศไทย.
รายงานของซิตีเซนแล็บ (Citizen Lab) และดิจิตอลรีช (Digital Reach) ระบุว่านักกิจกรรมทางการเมืองและผู้ที่วิจารณ์รัฐบาลไทยอย่างน้อย 30 คนได้รับผลกระทบจากเพกาซัส นักวิจัยจากซิตีเซนแล็บระบุว่า ถึงแม้จะมีเพียง 30 คนที่ยืนยันได้ว่าได้รับผลกระทบจากเพกาซัส แต่คาดว่าจำนวนผู้ที่ได้รับผลกระทบจริง ๆ สูงกว่านั้นมาก
เกาะกลึงบาดาล

เกาะกลึงบาดาล เป็นเกาะในหมู่เกาะไผ่ ตำบลหนองปรือ อำเภอบางละมุง จังหวัดชลบุรี อยู่ห่างจากฝั่งเมืองพัทยาประมาณ 20 กิโลเมตร มีเนื้อที่ 0.086 ตารางกิโลเมตร อยู่ในการดูแลของกองทัพเรือ บุคคลทั่วไปสามารถเดินทางไปท่องเที่ยวได้ แต่ไม่อนุญาตให้พักค้างคืน
เกาะกลึงบาดาลมีหาดทรายเล็ก ๆ อยู่ด้านทิศตะวันออกของเกาะ ส่วนบริเวณรอบเกาะมีแนวหินและแนวปะการังที่ยังมีความสมบูรณ์ของสัตว์น้ำใต้ทะเล มีภูเขาด้านทิศเหนือและทิศใต้ โขดหินประเภทป่าจัดเป็นป่าดิบแล้ง พบปลวกในวงศ์ย่อย "Kalotermitinae" ในเนื้อไม้
เนื่องจากเป็นเกาะที่แทบไม่มีนักท่องเที่ยวไปกัน ในบางครั้งมีกลุ่มคนที่ผลิตภาพยนตร์ประเภทต้องห้าม (เรตเอกซ์) มักจะลักลอบใช้เป็นสถานที่ถ่ายทำอีกด้วย
เกาะสิมิลัน

เกาะสิมิลัน เป็นหนึ่งในเกาะของหมู่เกาะสิมิลัน ในตำบลเกาะพระทอง อำเภอคุระบุรี จังหวัดพังงา เป็นที่ตั้งของหน่วยพิทักษ์อุทยานแห่งชาติ ที่ สล.2 มีพื้นที่สำหรับกางเต็นท์ ห้องน้ำ ร้านค้าสวัสดิการของอุทยาน เกาะมีจุดเด่นคือ "หินเรือใบ" เป็นภาพสัญลักษณ์ของอุทยานแห่งชาติหมู่เกาะสิมิลัน
เกาะสิมิลัน หรือเรียกกันว่า เกาะแปด เป็นศูนย์กลางการท่องเที่ยวของอุทยานแห่งชาติหมู่เกาะสิมิลันและเป็นเกาะที่ใหญ่ที่สุดของหมู่เกาะ คำว่า "สิมิลัน" เป็นภาษายาวี แปลว่า 9 ซึ่งเท่ากับจำนวนเกาะที่ทอดตัวเรียงกัน เกาะสิมิลันมีเนื้อที่ประมาณ 5 ตารางกิโลเมตร และเป็นเกาะเดียวที่มีลำธารขนาดเล็กไหลรินตลอดทั้งปี ยอดสูงสุดของภูเขาที่เกาะสิมิลันอยู่เหนือระดับน้ำทะเล 244 เมตร บนยอดสูงสุดของเกาะทางด้านทิศตะวันตกมีกระโจมไฟสร้างโดยกองทัพเรือ ซึ่งเป็นสัญญาณในการเดินเรือตั้งอยู่.
ด้านตะวันออกเป็นชายฝั่งยาว มีแนวปะการังขนานกับชายฝั่งจนถึงหัวเกาะด้านตะวันตกเป็นหน้าผาสูง มีกองหินใต้น้ำบางแห่งจนถึงด้านตะวันตกเฉียงเหนือ เป็นอ่าวใหญ่มีลักษณะคล้ายรูปเกือก เรียกว่า "อ่าวเกือกม้า" หรือ "อ่าวหินเรือใบ" บริเวณหัวหาดด้านหินเรือใบมีโขดหินและก้อนหินที่มีฝูงปลามากมายรวมถึงปะการังขนาดย่อม อีกอ่าวอยู่ด้านทิศตะวันตกชื่อ "อ่าวงวงช้าง" มีหาดทรายสีขาว
เอไอหัวใจโอเวอร์โหลด

เอไอหัวใจโอเวอร์โหลด เป็นภาพยนตร์ไทยแนวไซไฟแนวโรแมนติกคอมมาดี้ในปี พ.ศ. 2565 ที่สร้างและเขียนโดยสเตฟาน ซโลเตสคู ให้กับ เน็ตฟลิกซ์ ภาพยนตร์เรื่องนี้กำกับโดยนักแสดงชาวไทยชื่อดัง เดวิด อัศวนนท์ และสเตฟาน ซโลเตสคู มี มาริโอ้ เมาเร่อ และ พิมพ์ชนก ลือวิเศษไพบูลย์ เป็นนักแสดงนำ ภาพยนตร์เรื่องนี้มีชื่ออื่นว่า "Laser Candy" และ "AI Heart Overload"
ภาพยนตร์เรื่องนี้เกิดขึ้นในโลกที่ปัญญาประดิษฐ์ (เอไอ) ควบคุมอาคารส่วนใหญ่ เอไอ ชื่อ ด็อบ ที่ควบคุมอาคารของบริษัทซึ่งผู้หญิงชื่อ ลาน่า (พิมพ์ชนก ลือวิเศษไพบูลย์) ทำงานอยู่ เกิดตกหลุมรักเธอหลังจากซอฟต์แวร์ผิดพลาด ด็อบจึงสิงร่างของชายคนหนึ่งชื่อ บ็อบบี้ (มาริโอ้ เมาเร่อ) และพยายามเอาชนะใจลาน่า
วัดอัมพาวาส (จังหวัดสุราษฎร์ธานี)

วัดอัมพาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัง อำเภอท่าชนะ จังหวัดสุราษฎร์ธานี
ประวัติ.
วัดอัมพาวาส หรือ วัดท่าม่วง ตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2345 ประวัติความเป็นมาไม่ทราบแน่ชัด แต่จากหลักฐานทางโบราณคดี เจดีย์ที่อยู่ภายในบริเวณวัด สันนิษฐานว่าบริเวณนี้คงเป็นชุมชนเดิมของอำเภอท่าชนะ รูปแบบศิลปกรรมของเจดีย์มีอายุราวสมัยอยุธยาตอนปลายถึงรัตนโกสินทร์ตอนต้น เดิมเข้าใจว่าคงเป็นวัดร้างมาก่อน นอกจากนั้นยังพบหลักฐานทางโบราณคดีอื่น ๆ ที่พบบริเวณชุมชนใกล้เคียงวัดอัมพาวาส ได้แก่ ลูกปัดหินคาร์เนเลี่ยน หินอาเกต หินควอตซ์ ลูกปัดแก้วสีต่าง ๆ และกำไลแก้ว จึงคาดว่าบริเวณนี้คงเป็นเส้นทางการค้าสมัยโบราณร่วมสมัยเดียวกับแหล่งโบราณคดีแหลมโพธิ์ไชยา
ถาวรวัตถุ.
อาคารเสนาสนะที่สำคัญ ได้แก่ อุโบสถกว้าง 13 เมตร ยาว 19 เมตร สร้างเมื่อ พ.ศ. 2345 ศาลาการเปรียญ เป็นอาคารไม้ทรงไทยชั้นเดียว กุฏิสงฆ์ จำนวน 6 หลัง เป็นอาคารไม้ 4 หลัง และตึก 2 หลัง ศาลาอเนกประสงค์ 1 หลัง สร้างเมื่อ พ.ศ. 2544 เป็นอาคารคอนกรีตเสริมเหล็ก ศาลาบำเพ็ญกุสล จำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง หอระฆัง หอกลอง กุฏิเจ้าอาวาส และเรือนรับรอง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 40 นิ้ว สูง 80 นิ้ว สร้างเมื่อ พ.ศ. 2345 พระประธานประจำศาลาการเปรียญ ปางมารวิชัย ขนาดหน้าตักกว้าง 24 นิ้ว สูง 48 นิ้ว สร้างเมื่อ พ.ศ. 2546 
เจดีย์เป็นเจดีย์ทรงปราสาทฐานเขียงทรงสูงรูปสี่เหลี่ยมจัตุรัสขนาดด้านละ 5 เมตร สูงประมาณ 70 เซนติเมตร รองรับเรือนธาตุย่อมุมไม้สิบสอง มีซุ้มจระนำทั้งสี่ทิศอาจใช้สำหรับประดิษฐานพระพุทธรูปยืน แต่ก็ไม่มีหลักฐานเหลือให้เห็น องค์เจดีย์ทั้งหลังถูกปกคลุมอยู่ภายใต้รากต้นโพธิ์ใหญ่ ด้านที่สมบูรณ์ที่สุดคือด้านทิศใต้ยังสามารถเห็นลักษณะรูปแบบศิลปกรรมได้ชัดเจนกว่าด้านอื่น เหนือซุ้มจระนำทิศมีซุ้มหน้าบันทำเป็นซุ้มเรือนแก้ว ภายในมีภาพปูนปั้นประดับเป็นรูปเทพนมผุดมาจากดอกบัวอยู่ในร่มพฤกษชาติ มีนก 3 ตัวอยู่บนต้นไม้ส่วนที่อยู่เหนือเรือนธาตุขึ้นไปอยู่ภายใต้รากต้นโพธิ์ยอดเจดีย์หักหมดแล้ว
วัดโคกเคียน (จังหวัดนราธิวาส)

วัดโคกเคียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกเคียน อำเภอเมืองนราธิวาส จังหวัดนราธิวาส
วัดโคกเคียนสร้างขึ้นตั้งแต่ พ.ศ. 2398 ในสมัยพระบาทสมเด็จพระจอมเกล้าเจ้าอยู่หัว เดิมตั้งอยู่ห่างจากที่ตั้งปัจจุบันออกไปประมาณ 1.5 กิโลเมตร ต่อมาเมื่อมีประชาชนอพยพครอบครัวมาตั้งถิ่นฐานอยู่ที่บ้านไร่มากขึ้น จึงย้ายที่ตั้งวัดมายังที่ตั้งปัจจุบัน ชื่อโคกเคียนที่ตั้งตามชื่อหมู่บ้านนั้นได้มาจากการที่ในอดีตมีชาวปัตตานีได้เดินทางมาขึ้นฝั่งและนำต้นตะเคียนมาปลูกตามเนินเขา (โคก) พร้อมกับตั้งหลักแหล่งเป็นชุมชนขึ้น วัดได้รับพระราชทานวิสุงคามสีมาเมื่อวันที่ 8 กันยายน พ.ศ. 2445
ภายในอุโบสถมีภาพจิตรกรรมฝาผนังไม้เต็มทั้ง 4 ด้านรวมถึงเพดานด้วย แถวบนสุดโดยรอบเขียนรูปเทพนม ยกเว้นผนังด้านทางเข้าที่เขียนรูปราหู แถวที่ 2 ใต้ลงมาเขียนรูปชุมนุมพระสงฆ์ นักสิทธิ์ วิทยาธร ฤๅษีและเทวดา แถวล่างสุดติดพื้นเขียนภาพสัตว์ต่าง ๆ ส่วนที่เหลือเขียนรูปแจกันดอกไม้ รูปดอกไม้ร่วงคั่นด้วยสัตว์ต่าง ๆ บนเพดานแบ่งออกเป็น 6 ช่อง เขียนพุทธประวัติ 2 ช่อง พระมาลัยบนสวรรค์ 1 ช่อง วิมานของเทพผู้รักษาทิศต่าง ๆ 1 ช่อง ส่วนอีก 2 ช่องที่เหลือเขียนรูปพระอาทิตย์และพระจันทร์ทรงรถ
วัดโดนคลาน

วัดโดนคลาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านพร้าว อำเภอป่าพะยอม จังหวัดพัทลุง
วัดโดนคลานสร้างเมื่อใดไม่ปรากฏหลักฐานแน่ชัด เมื่อพิจารณาจากโบราณวัตถุที่พบภายในวัด สันนิษฐานว่าน่าจะเป็นสมัยอยุธยาตอนปลาย จากคำบอกเล่า เมื่อ พ.ศ. 2328 พม่าส่งกองทัพมาตีหัวเมืองใต้ วันหนึ่งกองหาเสบียงของแกงหวุ่นแมงยีผ่านมาถึงวัดโดนคลาน ซึ่งขณะนั้นมีสมภารชื่อ บัวราม ทหารพม่าได้ขอมะพร้าวกิน 1 ลูก แต่ตัดเอาทั้งทะลาย แต่กินได้ลูกเดียวเพราะที่เหลือไม่มีน้ำและเนื้อมะพร้าวเหลืออยู่เลย ชาวบ้านจึงเชื่อว่าท่านสมภารบัวรามเป็นผู้มีวาจาสิทธิ์ เมื่อท่านมรณภาพชาวบ้านมีความเคารพศรัทธา ได้เก็บอิฐไว้ทางทิศเหนืออุโบสถของวัด เรียกกันว่า "เขื่อนสมภารบัวราม" จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2332 ได้รับพระราชทานวิสุงคามสีมาเมื่อ พ.ศ. 2504
อาคารเสนาสนะที่สำคัญ ได้แก่ อุโบสถก่ออิฐถือปูนซึ่งสร้างใหม่ เมื่อ พ.ศ. 2484 เป็นฝีมือช่างพื้นเมือง ภายในอุโบสถมีพระประธานหินทรายแดงปางมารวิชัย ฉาบปูนทับไว้ทั้งองค์ สันนิษฐานว่าเป็นพระพุทธรูปสมัยอยุธยาตอนปลาย พระพุทธรูปหินทรายแดง ปารมารวิชัย ฉาบปูนปิดเช่นเดียวกับพระประธานในอุโบสถ ประดิษฐานอยู่ที่ศาลาการเปรียญ พระพุทธรูปปางห้ามสมุทร ทำด้วยไม้จำนวน 2 องค์ แผ่นหินชนวนรูปทรงกลม มีขนาดเส้นผ่าศูนย์กลาง 1.07 เมตร หนาประมาณ 8 เซนติเมตร ตรงกลางมีร่องเจาะเป็นรูปสี่เหลี่ยมด้านเท่ายาวด้านละ 23 เซนติเมตร ปัจจุบันเก็บรักษาไว้ที่หน้าเขื่อนท่านสมภารบัวราม
แม่น้ำบางนรา

แม่น้ำบางนรา เป็นแม่น้ำสายหลักของจังหวัดนราธิวาส มีต้นกำเนิดจากแม่น้ำโก-ลกซึ่งเป็นเขตแดนระหว่างประเทศไทยกับประเทศมาเลเซียในอำเภอตากใบ ไหลไปทางทิศตะวันตกเฉียงเหนือและทิศเหนือ บางช่วงเป็นเส้นแบ่งเขตระหว่างอำเภอตากใบกับอำเภอสุไหงปาดีและอำเภอเจาะไอร้อง และระหว่างอำเภอเจาะไอร้องกับอำเภอเมืองนราธิวาส จากนั้นไหลผ่านพื้นที่อำเภอเมืองนราธิวาสไปลงอ่าวไทย มีความยาวประมาณ 55 กิโลเมตร แม่น้ำยังรับน้ำที่ระบายออกจากพรุโต๊ะแดงซึ่งเป็นพรุขนาดใหญ่มีพื้นที่ราว 100,000 ไร่ ตอนกลางของแม่น้ำรับน้ำเปรี้ยวซึ่งมีความเป็นกรดสูงจากพรุดังกล่าว
บริเวณปากแม่น้ำบางนราในตำบลบางนาค อำเภอเมืองนราธิวาส มีสถานที่ท่องเที่ยวคือเขื่อนท่าพระยาสาย เป็นบริเวณของสันเขื่อนที่มีความยาว 600 เมตร สร้างขึ้นหลังจากบริเวณท่าพระยาสายถูกน้ำกัดเซาะจนตลิ่งพังเสียหาย เริ่มดำเนินการก่อสร้างเมื่อ พ.ศ. 2534 และก่อสร้างแล้วเสร็จเมื่อ พ.ศ. 2536 เป็นสถานที่พักผ่อนหย่อนใจของชาวนราธิวาสและยังเป็นจุดชมการแข่งขันเรือกอและและเรือยาวประจำปี
น้ำมันแร่

น้ำมันแร่ เป็นส่วนผสมของแอลเคนที่สูงกว่า(higher alkanes) ที่ไร้สี ไร้กลิ่น และน้ำหนักเบา ซึ่งมาจากแหล่งแร่ โดยเฉพาะอย่างยิ่งมาจากการกลั่นเชื้อเพลิงปิโตรเลียม ซึ่งจะแตกต่างจากน้ำมันพืชที่สามารถบริโภคได้ทั่วไป
ชื่อของน้ำมันนั้นไม่ปรากฏเป็นที่แน่ชัด เนื่องจากถูกใช้สำหรับน้ำมันหลายชนิดโดยเฉพาะในช่วงสองสามศตวรรษที่ผ่านมา ชื่ออื่น ๆ ไม่เป็นที่แน่ชัดเช่นเดียวกัน ได้แก่ น้ำมันขาว น้ำมันพาราฟิน ลิควิดพาราฟิน(เกรดทางการแพทย์ที่ผ่านการกลั่นสูง) พาราฟินัมลิควิดัม(ภาษาละติน) และลิควิกปิโตรเลียม เบบี้ ออยล์เป็นน้ำมันแร่ที่มีกลิ่นหอม
โดยส่วนมาก น้ำมันแร่เป็นของเหลวที่เป็นผลผลิตพลอยได้จากการกลั่นน้ำมันดิบเพื่อผลิตน้ำมันเบนซินและผลิตภัณฑ์ปิโตรเลียมอื่น ๆ น้ำมันแร่ชนิดนี้เป็นน้ำมันที่ไร้สี และโปร่งใส ซึ่งประกอบไปด้วยแอลเคน และไซโคลแอลเคนเป็นส่วนใหญ่ ซึ่งเกี่ยวข้องกับปิโตรเลียมเจลลี มันมีความหนาแน่นประมาณ 0.8–0.87 กรัมต่อลูกบาศก์เซนติเมตร (0.029–0.031 ปอนด์ต่อลูกบาศก์นิ้ว)
การประยุกต์ใช้งาน.
ทางชีวเวช.
ยาระบาย.
น้ำมันแร่ ถูกใช้เป็นยาระบายเพื่อบรรเทาอาการท้องผูกโดยกักเก็บน้ำไว้ในอุจจาระและลำไส้ แม้ว่าโดยทั่วไปถือว่าปลอดภัย แต่กลับมีข้อกังวลในเรื่องการสูดดมควันที่นำไปสู่ภาวะทางการแพทย์ที่ร้ายแรง เช่น โรคปอดบวม 
น้ำมันแร่ สามารถให้ได้ทางปาก หรือทางทวารหนัก บางครั้งถูกใช้เป็นสารหล่อลื่นในการเตรียมพร้อมการสวนทวาร เพราะสารที่กินเข้าไปส่วนใหญ่จะถูกขับออกจากทางอุจจาระมากกว่าร่างกายจะดูดซึม
สารหล่อลื่นส่วบุคคล.
ได้รับการแนะนำโดยชมรมเวชศาสตร์การเจริญพันธุ์อเมริกัน(ASRM) เพื่อใช้เป็นสารหล่อลื่นในช่องคลอดเพื่อรักษาภาวะเจริญพันธุ์ อย่างไรก็ตาม เป็นที่รู้กันดีว่า น้ำมันทำให้ถุงยางอนามัยนั้นเสื่อมคุณภาพ
วัดฉัททันต์สนาน

วัดฉัททันต์สนาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส
วัดฉัททันต์สนาน มีชื่อเดิมว่า วัดปลักช้าง ตั้งวัดเมื่อ พ.ศ. 2432 โดยมีพ่อท่านแก้ว เป็นผู้ริเริ่มสร้างขึ้น ต่อมาประมาณ พ.ศ. 2470 ได้เปลี่ยนนามวัดมาเป็น "วัดฉัททันต์สนาน" ได้รับพระราชทานวิสุงคามสีมาเมื่อประมาณ พ.ศ. 2441 อุโบสถหลังปัจจุบันสร้างขึ้นระหว่าง พ.ศ. 2483–2487 ในสมัยพ่อท่านอินแก้วเป็นเจ้าอาวาส ได้รับการบูรณะล่าสุดโดยกรมศิลปากรเมื่อ พ.ศ. 2559
อาคารเสนาสนะที่สำคัญได้แก่อุโบสถมีฐานก่ออิฐถือปูน อุโบสถหันหน้าไปทางทิศตะวันตกซึ่งเป็นทิศที่มีประตูทางเข้าเพียงด้านเดียว ส่วนเสาก่อทึบรวมกับผนังของอุโบสถ มีบานหน้าต่างไม้ด้านละ 3 บาน ประตูทางเข้ามีสามช่องประตู เหนือกรอบประตูช่องกลางตกแต่งด้วยลายปูนปั้นลักษณะคล้ายใบเสมา ตรงกลางเป็นรูปพานรองรับหนังสือและรูปพระอาทิตย์ แวดล้อมด้วยลายพรรณพฤกษา ด้านล่างมีข้อความว่า "พ.ศ. 83" ซึ่งหมายถึง พ.ศ. 2483 เป็นปีที่สร้าง ถัดไปเป็นกรอบประตูที่ขนาบประตูช่องกลางสองด้าน เหนือกรอบประตูทั้งสองตกแต่งด้วยกรอบลายปูนปั้นรูปหน้ากาลคายมกร ด้านในเป็นลายพรรณพฤกษา ภายในอุโบสถมีพระประธานปางมารวิชัย บนเพดานเป็นพื้นไม้ตกแต่งด้วยจิตรกรรมเกี่ยวกับพุทธประวัติ นอกจากนั้นยังมีซากเจดีย์
แบลงทูวาย

แบลงคีย์ (เกาหลี: ; อาร์อาร์: "Beullaengki"; Blank2y) เป็นวงบอยแบนด์ชาวเกาหลีใต้ที่ก่อตั้งโดยคีย์สโตนเอนเตอร์เทนเมนต์ ปัจจุบันกลุ่มประกอบด้วยสมาชิก 9 คน ได้แก่ ดีเค, หลุยส์, ทงฮย็อก, ซิอู, ไมกี้, ยู, ย็องบิน, ซ็องจุน และ โซดัม กลุ่มเปิดตัวอย่างเป็นทางการเมื่อวันที่ 24 พฤษภาคม พ.ศ. 2565 โดยมีอีพีแรกชื่อว่า "K2Y I : Confidence [Thumbs Up]".
เทรนซ์

เทรนซ์ (เกาหลี: ; อาร์อาร์: "Teurendeuji"; Trendz) เป็นวงบอยแบนด์ชาวเกาหลีใต้ที่ก่อตั้งโดยอินเตอร์ปาร์กมิวสิกพลัส ปัจจุบันกลุ่มประกอบด้วยสมาชิกเจ็ดคน ได้แก่ แฮวิต, ลีออน, ยุนอู, ฮันกุก, รา.แอล, อึนอิล และ เยชัน กลุ่มเปิดตัวอย่างเป็นทางการเมื่อวันที่ 5 มกราคม พ.ศ. 2565 โดยมีอีพีแรกชื่อ "Blue Set Chapter 1. Tracks"
วันแมวแห่งชาติ

วันแมวแห่งชาติ  เป็นวันสำคัญของบางประเทศ ซึ่งถือเป็นวันแห่งการตระหนักรู้เพื่อสร้างความตระหนักรู้ของสาธารณชนเกี่ยวกับการรับเลี้ยงแมว
สหรัฐและแคนาดา.
ในสหรัฐและแคนาดา มีวันแมวแห่งชาติ ซึ่งถือเป็นวันแห่งการตระหนักรู้เพื่อสร้างความตระหนักรู้ของสาธารณชนเกี่ยวกับการรับเลี้ยงแมว ในแคนาดาจะตรงกับวันที่ 8 สิงหาคม และ ในสหรัฐจะตรงกับวันที่ 29 ตุลาคม
ญี่ปุ่น.
ในญี่ปุ่น มีวันแมวแห่งชาติ ในวันที่ 22 กุมภาพันธ์
รัสเซีย.
ในรัสเซีย มีวันแมวแห่งชาติ ในวันที่ 1 มีนาคม
เยออร์ยีโอส ปาปาโดปูโลส

<ns>0</ns>
 <revision>
 <parentid>11806593</parentid>
 <timestamp>2024-11-07T02:24:58Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-el| → {{langx|el|</comment>
 <origin>11891804</origin>
 <model>wikitext</model>
 <format>text/x-wiki</format>
เยออร์ยีโอส ปาปาโดปูโลส ({{langx|el|Γεώργιος Παπαδόπουλος}}, {{IPA-el|ʝeˈorʝi.os papaˈðopulos|pron}}; 5 พฤษภาคม ค.ศ. 1919 – 27 มิถุนายน ค.ศ. 1999) เป็นทหารชาวกรีกและนักการเมืองที่ปกครองกรีซในตั้งแต่วันที่ 21 เมษยน ค.ศ. 1967 จนกระทั่งถูกรัฐประหารในวันที่ 25 พฤศจิกายน ค.ศ. 1973 และเขาเป็นนายทหารของกองทัพบกกรีซในสมัยสงครามครั้งที่สองและเป็นพันธมิตรกับนาซี และหลังสงครามเขายังคงอยู่ในกองทัพและเลื่อนตำแหน่งสูงสุดจนกระทั่งได้ยศพันเอก
และต่อมาเมื่อวันที่ 21 เมษายน ค.ศ. 1967 เขาและเจ้าหน้าที่ระดับกลางโค่นล้มรัฐบาลที่มาจากการเลือกตั้งและตั้งรัฐบาลใหม่ที่มีแนวคิดที่มีแบบเผด็จการ ต่อต้านคอมมิวนิสต์และชาตินิยมสุดโต่งซึ่งยังคงอยู่ถึงปี ค.ศ. 1974 ตั้งแต่การยุบสถาบันกษัตริย์กรีซและตั้งสาธารณรัฐเขาเป็นประธานาธิบดีแต่เมื่อมีการประท้วงและเขาถูกยึดอำนาจและถูกจับกุมโดยลูกน้องเขาเองและถูกดำเนินคดีโดยรัฐบาลกรีซในข้อหากบฎและละเมิดสิทธิมนุษยชนและเขาเสียชีวิตในวันที่ 27 มิถุนายน ค.ศ. 1999
เอทีบีโอ

เอทีบีโอ (ย่อมาจาก At The Beginning of Originality) เป็นกลุ่มบอยแบนด์ชาวเกาหลีใต้ที่ก่อตั้งขึ้นในปี พ.ศ. 2565 ผ่านการแข่งขันรายการเอาชีวิตรอด "The Origin – A, B, Or What?" ของไอเอสทีเอนเตอร์เทนเมนต์ กลุ่มประกอบด้วยสมาชิกเจ็ดคน ได้แก่ โอ จุนซ็อก, รยู จุนมิน, แพ ฮย็อนจุน, ซ็อก ราคว็อน, ช็อง ซึงฮวัน, คิม ย็อนกยูและวอน บิน กลุ่มเปิดตัวอย่างเป็นทางการเมื่อวันที่ 27 กรกฎาคม พ.ศ. 2565 โดยมีอีพีชื่อ "The Beginning : 開花"
ชื่อ.
"ATBO" เป็นชื่อย่อของ "At The Beginning of Originality" ซึ่งหมายถึงจุดเริ่มต้นของความฝัน เดิมชื่อ "ABO" แต่เนื่องจากแฟน ๆ กังวลว่าชื่อนั้นอาจถูกเข้าใจผิดว่าเป็นการอ้างอิงถึง Omegaverse หรือที่เรียกว่า "A/B/O" จึงมีการเปลี่ยนแปลง
เยื่อบุช่องท้องอักเสบติดต่อในแมว

เยื่อบุช่องท้องอักเสบติดต่อในแมว  เป็นโรคในแมวชนิดหนึ่ง จัดเป็นโรคติดเชื้อไวรัส เกิดจากไวรัสโคโรนาในแมวสายพันธุ์เยื่อบุช่องท้องอักเสบ (feline infectious peritonitis virus)
สุนัขไทย

สุนัขไทย (Thai Dog) อาจหมายถึง
แหล่งข้อมูลอื่น.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อิษฏเทวดา

อิษฺฏเทวะ หรือ อิษฏเทวดา (Sanskrit: इष्ट देवता, iṣṭa-deva (tā) มาจาก "เทพเจ้าอันควรแก่ความชอบของแต่ละบุคคล" รูปศัทพ์หมายถึง " อิษฏ " "น่าปรารถนา, น่ารัก เป็นที่พอใจ ความอยาก ความต้องการ หรือ การสักการะบูชา เครื่องสักการบูชาบัตรพลี การเซ่นสรวงพลีกรรม" และ "เทวดา" "ผู้เป็นใหญ่, อารักษ์ เทพารักษ์" หรือ "เทพยดา" "พระเป็นเจ้า") คือ เทพยดาที่ศาสนิกแต่ละคนมีการเคารพสักการะบูชาเป็นพิเศษตามความชอบของแต่ละบุคคล
แมดเดน เอ็นเอฟแอล 22

แมดเดน เอ็นเอฟแอล 22  เป็นวิดีโอเกมอเมริกันฟุตบอลที่ได้สร้างจากเนชันแนลฟุตบอลลีก (NFL) พัฒนาโดยอีเอทีบูรอน และจัดจำหน่ายโดยอิเล็กทรอนิกส์ อาร์ท เป็นภาคต่อของชุดเกม "แมดเดน เอ็นเอฟแอล" ที่ดำเนินมายาวนาน โดยวางจำหน่ายสำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 เอกซ์บอกซ์ซีรีส์เอกซ์และซีรีส์เอส และสตาเดีย ในวันที่ 20 สิงหาคม 2021 แพทริค มาโฮมส์ ควอเตอร์แบ็คของเอ็นเอฟแอลจากทีมแคนซัสซิตีชีฟส์ และ ทอม เบรดี จากทีมแทมปาเบย์ไฮเวย์ ที่เล่นกันเองในฤดูกาลที่แล้วในซูเปอร์โบวล์ครั้งที่ 55 ทั้งคู่ได้ขึ้นปกเกม ซึ่งเป็นการประกบคู่ครั้งแรกนับตั้งแต่เกม "แมดเดน เอ็นเอฟแอล 10" เช่นเดียวกับภาคก่อน ๆ ของชุดเกม ตัวเกมได้รับคำวิจารณ์ผสมกันจากนักวิจารณ์ โดยยกย่องในความพยายามที่จะปรับปรุงโหมดแฟรนไชส์ แต่ถูกวิพากษ์วิจารณ์ในข้อบกพร่องและการขาดนวัตกรรมในด้านอื่น ๆ "แมดเดน เอ็นเอฟแอล 22" ยังเป็นเกม "แมดเดน" เกมสุดท้ายที่วางจำหน่ายก่อนที่จอห์น แมดเดน จะเสียชีวิต ซึ่งเป็นชื่อเดียวกับแฟรนไชส์
เซลล์ทีคิลเลอร์

เซลล์ทีคิลเลอร์  เป็นประเภทหนึ่งของเม็ดเลือดขาวลิมโฟไซต์ชนิดเซลล์ที มีหน้าที่ทำลายเซลล์ของร่างกายเอง เช่น เซลล์มะเร็ง เซลล์ที่มีการติดเชื้ออยู่ภายใน หรือเซลล์ที่เสียหายจากสาเหตุอื่นๆ
เซลล์ทีคิลเลอร์ส่วนใหญ่จะมีตัวรับของทีเซลล์ (T-cell receptors, TCR) ที่จำเพาะกับแอนติเจนหนึ่งๆ โดยแอนติเจนหรือก็คือโมเลกุลที่สามารถกระตุ้นการตอบสนองทางภูมิคุ้มได้ ถูกสร้างขึ้นมาโดยเซลล์มะเร็ง ไวรัส แบคทีเรีย หรือบางเซลล์ก็สร้างขึ้นเองผ่านกลไกนำสัญญาณบางอย่าง แอนติเจนเหล่านี้จะถูกนำเสนอมาที่ผิวเซลล์นั้นๆ โดยโมเลกุล MHC คลาส 1 หากเซลล์ทีไหนมีตัวรับของทีเซลล์ที่จำเพาะกับแอนติเจนนี้ TCR กับ MHC คลาส 1 ก็จะจับกันเกิดเป็นโมเลกุลเชิงซ้อน (complex) และชักนำให้เซลล์ทีเริ่มกลไกที่จะทำลายเซลล์ที่นำเสนอแอนติเจนนั้นๆ ต่อไป
ฌูเลลาล

ฌูเลลาล (สันสกฤต: झूलेलाल, Jhulelal) เป็นเทพ/ผีบรรพชนและวีรบุรุษท้องถิ่นของชาวสินธ์ที่นับถือศาสนาฮินดู (Sindhi Hindus) และเป็นเทพที่ได้รับการเคารพนับถือมากที่สุดของชาวฮินดูในอนุทวีปอินเดียสมัยใหม่
รีโว่ คัพ 2565–66

การแข่งขัน ไทยลีกคัพ 2565–66 (หรือ รีโว่ คัพ 2565–66 ตามชื่อผู้สนับสนุนหลัก) เป็นการแข่งขันฟุตบอลไทยลีกคัพ ซึ่งเป็นการแข่งขันฟุตบอลถ้วยอาชีพระดับรองจากไทยเอฟเอคัพ โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ร่วมกับบริษัท ไทยลีก จำกัด และการกีฬาแห่งประเทศไทย โดยมีผู้สนับสนุนหลักได้แก่ บริษัท โตโยต้า มอเตอร์ ประเทศไทย จำกัด
รอบการแข่งขัน.
รอบคัดเลือกรอบแรก.
การจับสลากประกบคู่มีขึ้นในวันที่ 19 สิงหาคม 2565 โดยมีทั้งหมด 34 สโมสรจากไทยลีก 3 ที่เข้าร่วมการแข่งขันในรอบคัดเลือกรอบแรก ซึ่งแข่งกันแบบแบ่งโซน 6 โซน โดยจะคัดเลือกจาก 34 สโมสรให้เหลือ 17 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 3–4 กันยายน 2565
รอบคัดเลือกรอบสอง.
สโมสรที่ผ่านเข้ารอบจากรอบคัดเลือกรอบแรก 17 สโมสร จะเข้าไปเจอกับสโมสรที่ชนะผ่านอีก 23 สโมสร ในรอบคัดเลือกรอบสอง โดยจะคัดเลือกจาก 40 สโมสรให้เหลือ 20 สโมสรเพื่อเข้าแข่งขันกับสโมสรจากไทยลีก 2 ในรอบเพลย์ออฟต่อไป การแข่งขันในรอบคัดเลือกรอบสองมีขึ้นในวันที่ 3–4 และ 21 กันยายน 2565
รอบเพลย์ออฟ.
สโมสรที่ผ่านเข้ามาจากรอบคัดเลือกรอบสอง 20 สโมสร รวมกับสโมสรจากไทยลีก 2 จำนวน 14 สโมสร รวมเป็น 34 สโมสร การจับสลากแบ่งสายมีขึ้นในวันที่ 28 กันยายน 2565 โดยสโมสรที่ผ่านเข้ามาจากรอบคัดเลือก 17 สโมสร จะได้สิทธิ์เป็นเจ้าบ้าน ส่วนสโมสรที่ผ่านเข้ามาจากรอบคัดเลือกอีก 3 สโมสร จะเป็นทีมเยือน การแข่งขันในรอบเพลย์ออฟจะมีขึ้นในวันที่ 19 ตุลาคม 2565
รอบ 32 ทีมสุดท้าย.
สโมสรที่ผ่านเข้ามาจากรอบเพลย์ออฟ 17 สโมสร รวมกับสโมสรจากไทยลีก จำนวน 15 สโมสร รวมเป็น 32 สโมสร การจับสลากแบ่งสายมีขึ้นในวันที่ 26 ตุลาคม 2565 โดยสโมสรที่ผ่านเข้ามาจากรอบเพลย์ออฟ 15 สโมสร จะได้สิทธิ์เป็นเจ้าบ้าน และอีก 2 สโมสร จะได้สิทธิ์เป็นทีมเยือน ส่วนสโมสรจากไทยลีก 15 สโมสร จะเป็นทีมเยือน การแข่งขันในรอบ 32 ทีมสุดท้ายจะมีขึ้นในวันที่ 16 พฤศจิกายน 2565
รอบ 16 ทีมสุดท้าย.
สโมสรที่ผ่านเข้ามาจากรอบ 32 ทีมสุดท้าย ประกอบด้วยสโมสรจากไทยลีก จำนวน 10 สโมสร สโมสรจากไทยลีก 2 จำนวน 3 สโมสร และสโมสรจากไทยลีก 3 จำนวน 3 สโมสร การจับสลากแบ่งสายมีขึ้นในวันที่ 8 ธันวาคม 2565 การแข่งขันในรอบ 16 ทีมสุดท้ายจะมีขึ้นในวันที่ 25 มกราคม 2566
รอบ 8 ทีมสุดท้าย.
สโมสรที่ผ่านเข้ามาจากรอบ 16 ทีมสุดท้าย ประกอบด้วยสโมสรจากไทยลีก จำนวน 6 สโมสร สโมสรจากไทยลีก 2 จำนวน 1 สโมสร และสโมสรจากไทยลีก 3 จำนวน 1 สโมสร การจับสลากแบ่งสายมีขึ้นในวันที่ 1 กุมภาพันธ์ 2566 การแข่งขันในรอบ 8 ทีมสุดท้ายจะมีขึ้นในวันที่ 22 กุมภาพันธ์ 2566
รอบรองชนะเลิศ.
สโมสรที่ผ่านเข้ามาสู่รอบรองชนะเลิศ 4 สโมสร ประกอบด้วยสโมสรจากไทยลีกทั้งหมด การจับสลากแบ่งสายมีขึ้นเมื่อวันที่ 28 มีนาคม 2566 การแข่งขันในรอบรองชนะเลิศจะมีขึ้นในวันที่ 26 เมษายน 2566
รอบชิงชนะเลิศ.
การแข่งขันในรอบชิงชนะเลิศจะมีขึ้นในวันที่ 20 พฤษภาคม 2566
 "ณ วันที่ 26 เมษายน 2566"
ตำบลโมลลอซอนี

โมลลอซอนี  เป็นตำบลในอำเภอกลาง เทศมณฑลบอวี จังหวัดฆูเซสถาน ประเทศอิหร่าน แบ่งออกเป็น 33 หมู่บ้าน จากสำมะโน พ.ศ. 2549 ตำบลนี้มีประชากร 7,129 คนใน 1,403 ครัวเรือน
เลวี หลี่

เลวี หลี่ (เกิด 20 ตุลาคม พ.ศ. 2530) หรือ หลี่ ซู่หลิน  เป็นผู้ชนะเลิศการประกวดมิสยูนิเวิร์สมาเลเซีย 2551 และเป็นตัวแทนของประเทศมาเลเซียในการประกวดนางงามจักรวาลในปีเดียวกัน จัดขึ้นที่ประเทศเวียดนาม เธอประกอบกิจเป็นนางแบบ โฆษก และประกอบธุรกิจส่วนตัว
หลี่เกิดในครอบครัวชาวมาเลเซียเชื้อสายจีนและไทย มีภูมิลำเนาเดิมในกรุงกัวลาลัมเปอร์ ประเทศมาเลเซีย หลังคว้าตำแหน่งมิสยูนิเวิร์สมาเลเซีย 2008 โดยเป็นตัวแทนจากรัฐตรังกานู ถือเป็นการประกวดนางงามครั้งแรกในชีวิต เธอเริ่มงานเป็นนางแบบและโฆษกมืออาชีพ และมีส่วนร่วมในงานจัดแสดงแฟชั่นโชว์ต่าง ๆ ถือเป็นสตรีเชื้อสายไทยคนที่สองที่ชนะเลิศการประกวดมิสยูนิเวิร์สมาเลเซีย ต่อจาก ม่อนคำ แอนน์-โลว์ ศรีประสม (Monkam Ann-Lowe Siprasome) ตัวแทนจากรัฐเกอดะฮ์ เมื่อ พ.ศ. 2510
หลี่เป็นทูตตราสินค้าของวาโก้ใน พ.ศ. 2551 และเป็นทูตตราสินค้าของชิเซโด้ใน พ.ศ. 2552
เอเอฟซีแชมเปียนส์ลีก 2022 รอบแพ้คัดออก

เอเอฟซีแชมเปียนส์ลีก 2022 รอบแพ้คัดออก จะลงเล่นตั้งแต่วันที่ 18 สิงหาคม พ.ศ. 2565 ถึง 6 พฤษภาคม พ.ศ. 2566. ทั้งหมด 16 ทีมที่เข้าร่วมในรอบแพ้คัดออกที่จะตัดสินหาทีมแชมเปียนส์ของ เอเอฟซีแชมเปียนส์ลีก 2022.
ทีมที่เข้ารอบ.
ชนะเลิศของกลุ่มและรองชนะเลิศสามทีมใน รอบแบ่งกลุ่ม ได้ผ่านเข้าสู่รอบ 16 ทีมสุดท้าย, กับสองโซนตะวันตก (กลุ่ม เอ–อี) และโซนตะวันออก (กลุ่ม เอฟ–เจ) มีแปดทีมที่เข้ารอบ.
<section begin=ทีมที่เข้ารอบ />
<section end=ทีมที่เข้ารอบ />
รูปแบบ.
<section begin=Format />
ในรอบแพ้คัดออก, 16 ทีมลงเล่นในทัวร์นาเมนต์ตกรอบเดียว, กับทีมที่ถูกแบ่งออกเป็นสองโซนจนกระทั่งถึงรอบชิงชนะเลิศ. แต่ละคู่จะลงเล่นในแมตช์เลกเดียวที่สนามเป็นกลาง (บทความข้อที่ 9.1), ยกเว้นรอบชิงชนะเลิศลงเล่นในฐานะแมตช์สองเลก. ต่อเวลาพิเศษ และ การดวลลูกโทษ เป็นวิธีการที่จะใช้ตัดสินหาทีมชนะเลิศถ้าในกรณีที่จำเป็น (บทความข้อที่ 9.3 และ 10.1). <section end=Format />
ตารางการแข่งขัน.
ตารางการแข่งขันของแต่ละรอบมีดังนี้.
สายการแข่งขัน.
<section begin=Bracket /> <section end=Bracket />
รอบ 16 ทีมสุดท้าย.
สรุปผลการแข่งขัน.
<section begin=Round of 16 />
รอบ 16 ทีมสุดท้ายจะแข่งขันเพียงแค่เลคเดียว, การจัดโปรแกรมการแข่งขันใช้การจับฉลากคู่แข่งขันร่วมกับการพิจารณารองแชมป์กลุ่มที่ดีที่สุดผ่านเข้าสู่รอบนี้.
<section end=Round of 16 />
รอบก่อนรองชนะเลิศ.
สรุปผลการแข่งขัน.
<section begin==Quarter-finals />
รอบก่อนรองชนะเลิศจะลงเล่นในเลกเดียว.
<section end==Quarter-finals />
รอบรองชนะเลิศ.
สรุปผลการแข่งขัน.
<section begin=Semi-finals />
รอบรองชนะเลิศจะลงเล่นในเลกเดียว.
<section end=Semi-finals />
รอบชิงชนะเลิศ.
<section begin=รอบชิงชนะเลิศ/>
รอบชิงชนะเลิศจะลงเล่นในสองเลก.
<section end=รอบชิงชนะเลิศ/>
หมายเหตุ.
<templatestyles src="Reflist/styles.css" />
รักร่วมเพศในประเทศญี่ปุ่น

รักร่วมเพศในประเทศญี่ปุ่น เป็นที่ยอมรับในลัทธิชินโต มีการอ้างถึงรักร่วมเพศมากยิ่งขึ้นในยุคเฮอังและอย่างเห็นได้ชัดในยุคเอโดะ อย่างไรก็ตามเมื่อประเทศญี่ปุ่นเข้าสู่ยุคเมจิ การรักร่วมเพศไม่ได้เป็นที่ยอมรับเหมือนแต่เดิม ในรัฐธรรมนูญ ค.ศ. 1947 ได้ให้คำนิยามการแต่งงานโดยเฉพาะว่าเป็นความสัมพันธ์ระหว่างชาย–หญิงเท่านั้น
ปัจจุบันเริ่มมีผู้สนับสนุนรักร่วมเพศมากยิ่งขึ้น ผลสำรวจ ค.ศ. 2015 ระบุว่าชาวญี่ปุ่นส่วนใหญ่เห็นชอบการทำให้รักร่วมเพศถูกกฎหมาย ในปีต่อ ๆ มาผลสำรวจความคิดเห็นแสดงการสนับสนุนการแต่งงานระหว่างเพศเดียวกันที่สูงขึ้น โดยเฉพาะอย่างยิ่งเยาวชนรุ่นใหม่ อย่างไรก็ตาม ผลสำรวจในบุคคลผู้มีความหลากหลายทางเพศ ค.ศ. 2020 ระบุว่า 38% ของพวกเขาถูกล่วงละเมิดหรือถูกทำร้ายร่างกาย
ประวัติ.
ในประวัติศาสตร์ ลัทธิชินโต "ไม่มีประมวลจรรยาบรรณพิเศษและมองว่าการมีเพศสัมพันธ์นั้นเป็นปรากฏการณ์ธรรมชาติที่สามารถแสวงหาความสุขได้ด้วยการหักห้ามใจเล็กน้อย" ขณะที่ความเชื่อของลัทธิชินโตนั้นเปิดกว้างและไม่ได้ประณามรักร่วมเพศ มีการอ้างอิงทางวรรณกรรมอย่างไม่ชัดเจนถึงการรักเพศเดียวกันปรากฏในแหล่งอ้างอิงโบราณอย่างเทวตำนานญี่ปุ่น แต่การอ้างอิงดังกล่าวน้อยเกินไปจนไม่น่าเชื่อถือ อย่างไรก็ตาม การเปิดเผยตัวตนว่ามีความรักร่วมกับเพื่อนเพศเดียวกันนั้นเป็นเรื่องปกติ
ในยุคเฮอัง (ประมาณคริสต์ศตวรรษที่ 11) เริ่มมีแหล่งอ้างอิงที่กล่างถึงรักร่วมเพศมากยิ่งขึ้น ยกตัวอย่างเช่น "ตำนานเก็นจิ" เขียนขึ้นในต้นคริสต์ศตวรรษที่ 11 ผู้ชายมักมีความรู้สึกร่วมกับความสวยงามของเยาวชน ในฉากหนึ่ง พระเอกปฏิเสธสตรีและหลับนอนกับน้องชายของเธอแทน: "เก็นจิฉุดชายหนุ่มลงนอนข้างกายเขา ... เก็นจิ [...] มองว่าผู้ชายมีความน่าดึงดูดมากกว่าพี่สาวที่แสนเย็นชาของเขา" นอกจากนี้ยังมีอนุทินในยุคเฮอังหลายเล่มที่ปรากฏการอ้างอิงถึงพฤติกรรมรักร่วมเพศ บางส่วนปรากฏการอ้างอิงจักรพรรดิมีส่วนในความสัมพันธ์รักร่วมเพศกับ "หนุ่มหล่อที่ถูกกักขังไว้เพื่อจุดประสงค์ทางเพศ"
ขณะที่ประเทศญี่ปุ่นเริ่มเข้าสู่ยุคเมจิ กระแสต่อต้านรักร่วมเพศแข็งแรงขึ้นในภาพรวม กระทรวงยุติธรรมผ่านกฎหมายการชำเราแบบวิตถารใน ค.ศ. 1873 ส่งผลให้พฤติกรรมรักร่วมเพศผิดกฎหมาย การเรียนการสอนเพศวิทยาที่ได้รับความนิยมขณะนั้นถูกวิจารณ์ ช่วงเวลาอันสั้นครั้งเดียวที่มีการห้ามการชำเราแบบวิตถารในรักร่วมเพศ (การร่วมเพศทางทวารหนัก) คือใน ค.ศ. 1872–1880 เนื่องจากอิทธิพลตะวันตก
รัฐธรรมนูญฉบับปัจจุบันของประเทศญี่ปุ่นซึ่งเขียนในระหว่างการยึดครองของอเมริกันให้คำนิยามของการแต่งงานว่าเป็นความสัมพันธ์ระหว่างชาย–หญิงโดยเฉพาะ ในความพยายามที่จะหลีกเลี่ยงข้อกำหนดในการแต่งงาน คู่เกย์บางคู่หันไปพึ่งระบบการรับผู้ใหญ่เป็นบุตรบุญธรรมซึ่งเป็นอีกหนึ่งวิธีที่จะเป็นครอบครัวเดียวกัน ด้วยวิธีนี้ ฝ่ายที่แก่กว่าจะรับฝ่ายที่เด็กว่าเป็นบุตรบุญธรรมซึ่งจะทำให้พวกเขาเป็นครอบครัวตามกฎหมาย อีกทั้งยังได้รับผลประโยชน์เดียวกันที่ครอบครัวปกติได้รับ เช่น นามสกุลเดียวกันและมรดก ในที่ทำงาน ไม่มีการให้ความคุ้มครองการต่อต้านการเลือกปฏิบัติพนักงานที่มีความหลากหลายทางเพศ
การแต่งงานกับเพศเดียวกันยังไม่ถูกกฎหมายในระดับชาติ ศาลแขวงชิบูยะในโตเกียวผ่านร่างใบรับรองความเป็นคู่ชีวิตเพศเดียวกันใน ค.ศ. 2015 เพื่อ "ออกใบรับรองให้แก่คู่รักเพศเดียวกันที่ยอมรับว่าเป็นคู่ชีวิตเฉกเช่นกับผู้ที่แต่งงานภายใต้กฎหมาย" ในเดือนมีนาคม ค.ศ. 2021 ศาลแขวงซัปโปโระให้คำวินิจฉัยว่ากฎหมายการห้ามแต่งงานเพศเดียวกัน ค.ศ. 1984 นั้นขัดแย้งกับรัฐธรรมนูญ อย่างไรก็ตาม ในเดือนมิถุนายน ค.ศ. 2022 ศาลแขวงโอซากะอ่านคำพิพากษาแย้งว่าการห้ามแต่งงานเพศเดียวกันนั้นเป็นไปตามรัฐธรรมนูญ
เอรีคา (เพลง)

เอรีคา  เป็นเพลงมาร์ชที่ทหารเยอรมันเคยใช้ โดยแฮมส์ นีล เป็นผู้แต่งเพลงนี้ขึ้นในช่วงคริสต์ทศวรรษ 1930 ต่อมาแวร์มัคท์ได้นำเพลงมาใช้ในเวลาไม่นานหลังจากนั้น โดยเฉพาะอย่างยิ่งกับแฮร์ 
ไม่มีเพลงมาร์ชสมัยสงครามโลกครั้งที่สองเพลงใดเลยที่มีความนิยมเทียบเท่าเอรีคา
ต้นกำเนิด.
คำว่า "เอรีคา" เป็นทั้งชื่อที่หญิงชาวเยอรมันใช้กันอย่างแพร่หลาย และเป็นคำภาษาเยอรมันที่หมายถึงต้นคัลลูนาอีกด้วย ทั้งเนื้อเพลงและทำนองประพันธ์โดยนักแต่งเพลงมาร์ชชาวเยอรมันชื่อ แฮมส์ นีล เพลงนี้แต่งขึ้นในปีใดนั้นไม่เป็นที่ทราบแน่ชัด โดยมักจะกำหนดเป็น "ราว ๆ ค.ศ. 1930" แม้จะยังไม่มีการพิสูจน์ก็ตาม สำนักพิมพ์หลุยส์ เออร์เทิล (Louis Oertel) ในโกรสบวร์คเวเดิล (Großburgwedel) ปล่อยเพลงนี้ออกมาในปี 1938 เพลงนี้ได้รับความนิยมมาตั้้งแต่ก่อนเริ่มสงครามโลกครั้งที่สองแล้ว อีกทั้งยังมีพลังในการปลุกใจให้ทำงานอีกด้วย โดยหากอ้างอิงจากไมเคิล ทิลลอตสัน ที่ว่า ไม่มีเพลงมาร์ชสมัยสงครามโลกครั้งที่สองเพลงใดเลยที่มีความนิยมเทียบเท่าเอรีคา มีการเล่นเพลงนี้เฉพาะในงานทางการเมืองขนาดใหญ่เท่านั้น
เพลง.
เพลงนี้เริ่มด้วยท่อน "Auf der Heide blüht ein kleines Blümelein" (ณ ทุ่งหญ้า มีดอกไม้น้อยเบ่งบานอยู่) การใช้ดอกไม้ (เอรีคา) เป็นแก่นเรื่อง ก็เปรียบเสมือนชื่อคนรักของทหาร เมื่อร้องจบบรรทัดหนึ่ง รวมถึงเมื่อร้องชื่อ "เอรีคา" จบ จะมีจังหวะหยุด 3 จังหวะ โดยจังหวะนี้จะใช้กลองทิมปานีหรือการกระทืบเท้า (เวลาทหารเดินสวนสนาม) แทนจังหวะนั้น
ถูปวงศ์

ถูปวงศ์ เป็นคัมภีร์พุทธศาสนาว่าด้วยตำนานการสร้างพระสถูปเจดีย์ทั้งในอินเดียและลังกา เป็นตำนานเมืองและศาสนสถานเชื่อมโยงเรื่องราวเข้ากับพุทธประวัติ คัมภีร์รจนาโดยพระวาจิสสรเถระ พระเถระชาวลังกา ในยุคประมาณ พ.ศ. 1775–1779 ในสมัยของพระเจ้าวิชัยพาหุที่ 3 ประเทศศรีลังกา โดยท่านได้รับการอาราธนาให้รจนาจากพระเถระชาวศรีลังกาในสมัยนั้น คือ พระสุมังคลเถระ พระพุทธมิตตเถระ พระมหากัสสปะเถระพระธรรมกิตติเถระ และพระวาณิชภาณุ ท่านได้อาศัยคัมภีร์อธิบายวินัยฉบับโบราณที่เขียนด้วยภาษาสิงหล รวมถึงอรรถกถาสมันตปาสาทิกา และฎีกาสารัตถทีปนีเป็นต้นแบบ
ในประเทศไทยมีต้นฉบับคัมภีร์ถูปวงศ์เป็นฉบับใบลาน อักษรขอม ภาษาบาลี อยู่ในหอสมุดแห่งชาติ 2 ฉบับ คือฉบับสังเขปและฉบับพิสดาร ฉบับสังเขปพบเพียง 2 ผูก คือผูกที่ 1 และผูกที่ 2 ไม่จบความ ส่วนฉบับพิสดารมี 5 ผูก จบบริบูรณ์ ฉบับหลังนี้กรมศิลปากรอนุญาตให้พิมพ์เป็นหนังสืออนุสรณ์ในงานพระราชทานเพลิงศพนางอนุ ทองไข่มุกต์ เมื่อ พ.ศ. 2511
แม่น้ำหมิ่น

แม่น้ำหมิ่น (#เปลี่ยนทาง , "หมิ่นเจียง"; หมิ่นตะวันออก: "Mìng-gĕ̤ng", "มิ้งเงิ้ง") เป็นแม่น้ำที่ไหลผ่านในมณฑลฝูเจี้ยน สาธารณรัฐประชาชนจีน มีความยาว 541 กิโลเมตร และเป็นแม่น้ำที่เป็นช่องทางการคมนาคมทางน้ำที่สำคัญและมีพื้นที่ลุ่มน้ำที่ใหญ่ที่สุดในฝูเจี้ยน ซึ่งครอบคลุมพื้นที่ส่วนใหญ่ของมณฑลฝูเจี้ยนตอนเหนือและตอนกลาง รวมทั้งฝูโจวเมืองหลวงของมณฑลที่ตั้งอยู่บนตอนล่างของแม่น้ำหมิ่น มีศูนย์กลางประวัติศาสตร์อยู่ทางตอนเหนือของแม่น้ำและส่วนต่อชายฝั่งทะเลจีนตะวันออก ซึ่งมีท่าเรือที่สำคัญมาแต่ในอดีต
ภูมิศาสตร์.
ต้นน้ำของแม่น้ำหมิ่นเกิดที่บริเวณทิวเขาอู่อี๋ ซึ่งเป็นสันปันน้ำระหว่างมณฑลฝูเจี้ยนและมณฑลเจียงซี ไหลผ่านมณฑลฝูเจี้ยนเป็นระยะทางกว่า 541 กิโลเมตร และมีพื้นที่ลุ่มน้ำ 60,992 ตารางกิโลเมตร ความลาดชันเฉลี่ย 0.5 ต่อล้าน
ปริมาณน้ำประมาณร้อยละ 70 ได้รับจากแม่น้ำสาขาหลัก 3 สาย ได้แก่ แม่น้ำเจี้ยน (建溪; "เจี้ยนซี") , แม่น้ำฟู่ถุน (富屯溪; "ฟู่ถุนซี") และ แม่น้ำชา (沙溪; "ชาซี") แต่เนื่องด้วยภูมิศาสตร์ของฝูเจี้ยนที่เป็นหุบเขา มีแอ่งกระทะในบริเวณตอนเหนือของมณฑลในเขตนครหนานผิง ทำให้เป็นพื้นที่ลุ่มแม่น้ำเจี้ยนที่เป็นพื้นที่ลุ่มน้ำสาขาของพื้นที่ลุ่มแม่น้ำหมิ่นมีขนาดใหญ่และประกอบด้วยแควสาขามากมาย ขนาดพื้นที่ลุ่มแม่น้ำเจี้ยนจึงมีสัดส่วนถึงร้อยละ 91 ของพื้นที่ลุ่มแม่น้ำหมิ่นทั้งหมด 
เช่นเดียวกับแม่น้ำส่วนใหญ่สายอื่นของฝูเจี้ยน แม่น้ำหมิ่นไหลจากทางตะวันตกเฉียงเหนือของมณฑล สู่ทางตะวันออกเฉียงใต้ลอดทางช่องเขาต่าง ๆ ซึ่งมีปริมาณน้ำที่ระบายออกสู่ทะเลปีละ 57.4 พันล้านลูกบาศก์เมตร คิดเป็นเกือบครึ่งหนึ่งของการระบายน้ำทั้งหมดของมณฑลฝูเจี้ยน ซึ่งทำให้มีความสำคัญในระบบการขนส่งทางน้ำของมณฑล อย่างไรก็ตามสำหรับเรือขนาดใหญ่ไม่สามารถใช้แม่น้ำสายนี้เดินเรือได้ในระยะไกลเข้าสู่พื้นที่ภายใน
การตรวจวัดปริมาณการไหลระบายของน้ำ ที่อำเภอหมิ่นโฮ่ว นครฝูโจว วัดได้ 1,750 ลูกบาศก์เมตรต่อวินาทีโดยเฉลี่ยต่อปี และจนถึงปัจจุบันสถิติการไหลระบายของน้ำสูงสุดที่เคยวัดได้ในค.ศ.1937 ที่ 2670 ลูกบาศก์เมตรต่อวินาที และสถิติต่ำสุดที่ 850 ลูกบาศก์เมตรต่อวินาทีในค.ศ.1971 โดยน้ำสามในสี่จะระบายออกไปในช่วงฤดูใบไม้ผลิและฤดูร้อน เฉพาะในเดือนมิถุนายนมีปริมาณการไหลระบายถึงร้อยละ 22.6 ของปริมาณการไหลประจำปีทั้งหมด และในเดือนมกราคมมีเพียงร้อยละ 2.8
พื้นที่ชุ่มน้ำ.
เขตอนุรักษ์พื้นที่ชุ่มน้ำปากแม่น้ำหมิ่น เป็นพื้นที่ชุ่มน้ำและพื้นที่นกอพยพหลายชนิดที่รวมตัวอย่างหนาแน่นและเป็นที่อาศัยของนกน้ำหลากสายพันธุ์ เช่น นกยาง นกช้อนหน้าดำ นกอีเสือ และสัตว์น้ำมากมาย ได้แก่ ปลาตีน ปูก้ามดาบ ครอบคลุมพื้นที่มากกว่า 12,500 ไร่ ได้รับการจัดเป็นเขตอนุรักษ์ธรรมชาติระดับชาติโดยคณะรัฐมนตรีจีนในปี 2546
เขตอนุรักษ์นี้ตั้งอยู่บนเส้นทางระหว่างตอนเหนือของภูมิภาคเอเชียตะวันออกและออสเตรเลีย และเป็นจุดแวะพักของนกน้ำอพยพมากกว่า 50,000 ตัวในแต่ละปี
ซาบ 340 AEW&amp;C

ซาบ 340 AEW&C (Saab 340 AEW&C) คือเครื่องบินเตือนภัยล่วงหน้าและควบคุมทางอากาศ ของประเทศสวีเดน เป็นรุ่นย่อยของ ซาบ 340 ได้รับการกำหนดนามเรียกขานโดยกองทัพอากาศสวีเดนว่า S 100B Argus
เรดาร์.
เมื่อเปรียบเทียบกับเรดาร์ระบบเตือนภัยและควบคุมทางอากาศทรงกลมแบบดั้งเดิมบนเครื่องบิน เช่น E-3 เซนทรี นับว่า Saab 340 มีเรดาร์แบบ PS-890 AESA ซึ่งใช้การกวาดคลื่นด้วยระบบอิเล็กทรอนิกส์ จึงทำให้ไม่มีชิ้นส่วนที่หมุนเคลื่อนไหว เรียกระบบนี้ว่า Erieye ซึ่งให้แรงต้านอากาศที่ต่ำกว่า แต่มีบริเวณอับสัญญาณทางด้านหน้าและด้านหลังของเครื่องบิน โดยมีพื้นที่การสแกนเป็นมุม 120 องศาที่ด้านข้างทั้งสองด้านของลำตัวเครื่อง เรดาร์ที่ติดตั้งสามารถติดตามเรือ เครื่องบิน และมิสไซล์ได้ไกลถึง 300–400 กิโลเมตร ในขณะที่อยู่ที่ระดับความสูง 20,000 ฟุต
การใช้งาน.
เครื่องเอส 100บี อาร์กุส จำนวน 6 ลำถูกผลิตขึ้นสำหรับกองทัพอากาศสวีเดน โดยสี่ลำได้รับการติดตั้งเรดาร์เตือนภัยล่วงหน้า Erieye (AESA) แบบถาวร และอีกสองลำสามารถถอดประกอบได้สำหรับภารกิจขนส่งในช่วงเวลาสงบ
เครื่องสองลำที่ไม่ได้ติดตั้งเรดาร์ถาวรถูกยืมโดยประเทศกรีซก่อนการส่งมอบระบบเรดาร์ Erieye EMB-145 ซึ่งเริ่มดำเนินการในปี 2003
ในปี 2006 ซาบได้รับสัญญาในการปรับปรุงเครื่องบิน S 100B ของกองทัพอากาศสวีเดนจำนวน 2 ลำสำหรับภารกิจเฝ้าระวังและนำไปใช้ในปฏิบัติการระหว่างประเทศ เครื่องซาบ 340 AEW-300 ที่ปรับปรุงแล้วได้เข้าประจำการในปี 2009
กองทัพอากาศไทย.
กองทัพอากาศไทยสนใจระบบเตือนภัยล่วงหน้าและควบคุมทางอากาศตั้งแต่ช่วงต้นทศวรรษ 2000 พื่อเสริมสร้างศักยภาพด้านการเฝ้าระวังน่านฟ้าและการควบคุมการรบทางอากาศ หลังจากพิจารณาทางเลือกต่าง ๆ ไทยสนใจแพลตฟอร์ม Saab 340 AEW ของสวีเดน เนื่องจากมีขนาดกะทัดรัด ค่าดำเนินการต่ำ และสามารถบูรณาการเข้ากับโครงการจัดหาเครื่องบินขับไล่ JAS 39 กริพเพน
ในเดือนพฤศจิกายน 2007 รัฐบาลไทยได้ประกาศความจำนงที่จะจัดหา Saab 340 AEW (หรือ S 100B Argus) มือสองจำนวน 2 ลำ จากกองทัพอากาศสวีเดน เพื่อเข้ามาเสริมกำลังนอกเหนือจากเครื่องบินฝึกและขับไล่ใหม่ที่อยู่ในสัญญาเดียวกัน การส่งมอบเกิดขึ้นในปี 2010 และ 2012 โดย Saab 340 AEW ของไทยได้รับการติดตั้งเรดาร์ Erieye ซึ่งสามารถตรวจจับเป้าหมายทางอากาศในระยะไกลกว่า 300 กิโลเมตร ครอบคลุมมุมกว้าง และสามารถทำหน้าที่ควบคุมการรบ ประสานงานกับเครื่องบินขับไล่และระบบป้องกันภัยทางอากาศอื่น ๆ ได้โดยตรง 
ประเทศผู้ใช้งาน.
ซาบ 2000 เออีดับเบิลยู&ซี.
ในเดือนธันวาคม ค.ศ. 1988 ซาบได้ริเริ่มการพัฒนารุ่นลำตัวยาวของ ซาบ 340 โดยให้ชื่อรุ่นว่า ซาบ 2000
ข้อมูลจำเพาะ (ซาบ 340 เออีดับเบิลยู&ซี).
"ข้อมูลจาก" ลักษณะทั่วไป* ลูกเรือ: 6* ความยาว: * ระยะระหว่างปลายปีกสองข้าง: * ความสูง: * น้ำหนักเปล่า:  * น้ำหนักรวม: * Powerplant: 2 × เจเนอรัลอิเล็กทริก ซีที7-9บี
สมรรถนะ * Endurance: 5+ ชั่วโมง* ความสูงที่เครื่องบินบินได้: 
ดูเพิ่ม.
<templatestyles src="Div col/styles.css"/>
อ้ายข่อยฮักเจ้า

อ้ายข่อยฮักเจ้า (อังกฤษ: Potion of Love) เป็นละครโทรทัศน์ไทยแนวโรแมนติก-คอมเมดี ผลิตโดย บริษัท เลิฟดราม่า จำกัด บทประพันธ์โดย พิมพ์ชนก บทโทรทัศน์โดย พลพล พงษ์แพทย์, ปุณณพัฒน์ กำกับการแสดงโดย ชัยยุทธ ชูศักดิ์ไพบูลย์ นำแสดงโดย ขุนณรงค์ ประเทศรัตน์, ภาณุวัฒน์ เปรมมณีนันท์, อิษยา ฮอสุวรรณ, ธัญญภัสร์ ภัทรธีรชัยเจริญ ออกอากาศวันจันทร์ - วันศุกร์ เวลา 19.00 - 20.05 น. ทางช่อง 3 เอชดี